open-index/open-wikipedia-markdown huggingface dataset:
बलदेव मिश्र

**ज्योतिषाचार्य बलदेव मिश्र** मैथिली, हिन्दी एवं संस्कृत के साहित्यकार थे। उन्होने गणित, ज्योतिष, दर्शन तथा इतिहास आदि विविध विषयों पर खूब लेखन किया है।

## कृतियाँ

; मैथिली  (प्रकाशित पुस्तकें)
* रामायण शिक्षा (1939)
* कविवर पंडित चन्द झा (1948)
* भारत शिक्षा (1955)
* गपशप विवेक (1961)
* समाज (1963)
* श्यामानन्द सहाय व्याख्यानमाला (1970)
; मैथिली (अप्रकाशित पुस्तकें)
* संस्कृत साहित्य में मैथिली विद्वानक कृतित्व
* मैथिली साहित्य सेवी लोकनिक संस्मरण
* राजा टंकनाथ चौधरिक जीवनी
* कुछु विशिष्ट लोकक जीवनी
* आत्मकथा
* परिवर्तन
; मैथिली निबन्ध  (पत्रिकाओं में प्रकाशित)
* मिथिला मोद
* मिथिला मिहिर
* मैथिली
* वैदेही
* मिथिलाज्योति
* चौपारी

; संस्कृत  (प्रकाशित ग्रन्थ)

* रेखागणितम्
* सरल त्रिकोणमिति
* आर्यभटीयम् (सम्पादित)
* चलनकलन (सम्पादित)
* दीर्घवृत्त (सम्पादित)
* भास्करीय बीजगणितम् (सम्पादित)
; संस्कृत निबन्ध (पत्रिकाओं में प्रकाशित)
* सरस्वती सुषमा
* सुप्रभातम्

; हिन्दी (प्रकाशित पुस्तकें)
* छात्र जीवन
* सत्यसन्ध पादित बबुआ खान (2007)
* विद्यापति पदावली, भाग-२ (सम्पादित)
; हिन्दी (अप्रकाशित ग्रन्थ)
* विष्णुपुराण पर विचार
* बौद्ध साहित्य में क्या है?
* ज्योतिष के नौ रत्न
* भारतीय ज्योतिष शास्त्र की उत्पत्ति
* Bangaon Ka Itihaas

## इन्हें भी देखें
*बलदेव प्रसाद मिश्र

## सन्दर्भ

श्रेणी:ज्योतिषी
श्रेणी:हिन्दी साहित्यकार
प्रत्युषा बनर्जी

**प्रत्युषा बनर्जी** एक भारतीय अभिनेत्री थीं जो कलर्स पर प्रसारित होने वाले धारावाहिक *[[बालिका वधु (कलर्स)|बालिका वधु]]* में आनंदी के किरदार के लिए जानी गई। वो रियलिटी शो झलक दिखला जा सीजन 5 व बिग बॉस सीजन 7 की प्रतिभागी भी रही थीं। इनके अलावा उन्होंने ससुराल सिमर का, हम हैं ना, कॉमेडी क्लासेज, आहट, व सावधान इंडिया आदि कार्यक्रमों में भी योगदान दिया। 

## प्रारंभिक जीवन
इनका जन्म 10 अगस्त 1991 में जमशेदपुर, झारखंड में हुआ था।बाद में टीवी और फिल्मों में काम करने के लिए ये मुंबई आ गयीं। इनके पिता का नाम शंकर और माँ का नाम सोम्या बनर्जी है।

## व्यक्तिगत जीवन
प्रत्युषा की अप्रैल 2015 में निर्माता विकास गुप्ता के साथ डेटिंग करने की अफवाह आई थी। हालांकि, अगस्त 2015 में यह बताया गया है कि बनर्जी ने व्यापारी मकरंद मल्होत्रा के साथ उसके संबंध टूटने के बाद अभिनेता और निर्माता राहुल राज सिंह से डेटिंग करना शुरू कर दिया है।

## मृत्यु
1 अप्रैल 2016 को इन्होंने फांसी लगा कर आत्महत्या कर ली।
इन्हें अत्यंत गंभीर अवस्था में अस्पताल में भर्ती कराया गया। कोकिलाबेन अस्पताल में इनकी मौत की पुष्टि कर दी गयी। प्रत्यूषा ने अपने कमरे में ही रस्सी से खुद को लटका लिया। प्रत्यूषा मात्र 24 साल की थीं। राहुल राज सिंह से प्रत्यूषा की शादी होने वाली थी। इन दोनों ने ही एक रियालिटी शो पावर कपल में भी हिस्सा लिया था।

करीब 12 घंटे बाद उनके ब्वॉयफ्रेंड राहुल राज ने मुंबई पुलिस के पास बयान दर्ज़ कराया। राहुल ने कहा, ''मैं डर गया था। इसलिए पुलिस को इन्फॉर्म नहीं किया।"
प्रत्यूषा एक महीने से तनाव में थीं। विक्रम भट्ट ने उन्हें फिल्म ऑफर की थी पर वह फिल्म बन नहीं सकी। जनवरी 2016 में प्रत्यूषा का पुलिस से झगड़ा हुआ था। प्रत्यूषा ने पुलिस और बैंक वालों पर मारपीट व छेड़छाड़ का आरोप लगाया था। केस भी दर्ज कराया था। इसके बाद वे कांदिवली फ्लैट छोड़कर गोरेगांव लिंक रोड की हार्मोनी बिल्डिंग में शिफ्ट हो गई थीं।
पोस्टमॉर्टम में इनके गर्भाशय में सफेद रंग का गाढ़ा तरल पाया गया, जो गर्भकाल के शुरुआती समय की तरफ इशारा करता है। सर्जन डॉ एसएम पाटिल ने इसकी पुष्टि की। तरल को स्टोर कर के, हिस्टोपैथोलॉजी टेस्ट के लिए भेजा गया।
इनका अंतिम संस्कार 2 अप्रैल को मुंबई में कर दिया गया।

## टेलीविज़न

## सन्दर्भ

श्रेणी:1991 में जन्मे लोग
श्रेणी:२०१६ में निधन
श्रेणी:हिन्दी अभिनेत्री
श्रेणी:बिग बॉस प्रतिभागी
श्रेणी:भारतीय टेलीविज़न अभिनेत्री
श्रेणी:बंगाली
श्रेणी:आत्महत्या
श्रेणी:भारतीय अभिनेत्री
श्रेणी:झारखंड के लोग
श्रेणी:जमशेदपुर के लोग
अग्रोहा, हरियाणा

**अग्रोहा** (Agroha) भारत के हरियाणा राज्य के हिसार ज़िले में स्थित एक गाँव है।

## विवरण
अग्रोहा की स्थापना द्वापर युग की समाप्ति पर १००८ श्री महाराजा अग्रसेन जी ने की थी। महालक्ष्मी व्रत कथा में अग्रोहा केे सौंदर्य का वर्णन मिलता है।

## इन्हें भी देखें
* हिसार ज़िला
* अग्रसेन 
* अग्रोहा का निर्माण, पतन एवं पुनर्निर्माण 

## सन्दर्भ

श्रेणी:हरियाणा के गाँव
श्रेणी:हिसार ज़िला
श्रेणी:हिसार ज़िले के गाँव
अग्रोहा धाम

**अग्रोहा धाम** हिसार के अग्रोहा स्थित एक धार्मिक स्थल हैं, जो मुख्यतः महालक्ष्मी और अग्रसेन महाराज को समर्पित हैं। मंदिर का निर्माण सन १९७६ में प्रारंभ हुआ और १९८४ में पूरा हुआ। 

अग्रोहा धाम का निर्माण 1976 में शुरू हुआ था. इस धाम को तीन भागों में बांटा गया है. जिसमें से बीच वाला भाग मां लक्ष्मी और पूर्वी हिस्सा महाराजा अग्रसेन और पश्चिमी हिस्सा मां सरस्वती को समर्पित है.वही मंदिर के पिछले हिस्से में बारह ज्योर्तिलिंग से बना रामेश्वर धाम भी स्थित है. जिसमें एक सरोवर भी बनाया गया है. इस सरोवर को करीब 41 पवित्र नदियों के जल के साथ पावन किया गया है.
श्रेणी:हरियाणा में हिन्दू मन्दिर
हेम कुंड

जोशीमठ से ५ किलोमीटर पर विष्णु प्रयाग है और उस से १० किलोमीटर पांडुकेश्वर; जहाँ योग बद्रेश्वर का मंदिर है| पांडुकेश्वर से ही एक रास्ता फूलों की घाटी, लोकपाल और हेमकुंड को गया है| इस तरह जोशीमठ से हेमकुंड २४ किलोमीटर दूर है| काकभुशुण्डी तीर्थ और लोकपाल सरोवर भी यहाँ आसपास दर्शनीय हैं| 
हेमकुंड को 'स्न्रो लेक' के नाम से भी जाना जाता है। यह समुद्र तल से 4329 मीटर की ऊंचाई पर स्थित है। यहां बर्फ से ढके सात पर्वत हैं, जिसे 'हेमकुंड पर्वतमाला ' के नाम से जाना जाता है।

उत्तराखंड के गढ़वाल मंडल के चमोली जिले में हिमालय की बर्फीली पहाड़ियों के बीच 15,200 फुट की ऊंचाई पर सात पहाड़ियों के बीच एक बर्फीली झील किनारे स्थापित है *हेमकुंड साहिब* जो सिख धर्मावलम्बियों की अनन्य आस्था का केंद्र है। ऐसा माना जाता है कि गुरू गोविन्द सिंह जी, जो सिखों के दसवें गुरू थे, ने यहां कालिका माता की कठिन तपस्या की थी। श्री हेमकुंड साहिब गुरुद्वारे का उल्लेख गुरु गोविंद सिंह द्वारा लिखे गये दशम ग्रंथ में किया गया है| 

पर्यटन के लिए सबसे अच्छा समय जुलाई से अक्टूबर के बीच है।

श्रेणी:भारत के तीर्थ
प्राधिकरण नियंत्रण

पुस्तकालय और सूचना विज्ञान में, **प्राधिकरण नियंत्रण** पुस्तकालय सूची और ग्रंथ सूची की जानकारी से संबंधित एक प्रक्रिया है। इसके अंतर्गत प्रत्येक विषय के लिए एकल और विशिष्ट नाम का उपयोग किया जाता है। वैश्विक अधिकार के अंतर्गत प्राधिकरण नियंत्रण व्यक्तियों, स्थानों, चीजों, पुस्तकों तथा अवधारणाओं का मूल्यांकन करता है यानी, उसे एक विशेष फोरम में प्रतिस्थापित किया जाता है। यह एक खास तरह का कैटलॉग होता है, जो शीर्षकों की सूची को नियंत्रित व व्यवस्थित करते हुये मानक स्थिति को आयामीट करता है, और संदर्भों के माध्यम से संबंधित विषयों का डाटा प्रस्तुत करता है।यहाँ प्रत्येक शीर्षक का दायरा और उपयोग आदि का संक्षेप में वर्णन किया जाता है और यह संगठन पुस्तकालय स्टाफ सूची बनाए रखने और इसके उपयोगकर्ता के अनुकूल शोधकर्ताओं के लिए मानक स्थिति बनाने में मदद करता है।

कैटलॉग्स में एक ही विषय के लिए सभी संदर्भों का वर्णन करते हुये लेखक, पुस्तक, शृंखला या निगम विशेष के साथ-साथ विशिष्ट और असंदिग्ध रूप से प्रयोग किया जाता है, ताकि लगातार मानक स्थिति बनी रहे और उसके समग्र मूल्यांकन में सहायक सिद्ध हो सके।
यह एक युनीक हेडर के माध्यम से संगृहीत विषयों की प्रासंगिक जानकारी उपलब्ध कराने के उद्देश्य से उपयोगकर्ताओं का मार्गदर्शन करता है। 
 प्राधिकरण का रिकॉर्ड एक डेटाबेस में संयुक्त रूप से संग्रहित होता है जिसे *प्राधिकरण फ़ाइल* कहा जाता है, जिसे बनाए रखने अथवा अद्यतन करने के लिए इसे अच्छी तरह से जोड़ा जा सकता है।

## प्राधिकरण नियंत्रण की विशेषताएँ
* *सर्वोत्तम शोध* प्राधिकरण नियंत्रण शोधकर्ताओं को एक विशिष्ट विषय पर सर्वाधिक प्रासंगिक जानकारी उपलब्ध कराता है। अच्छी तरह से डिजाइन की गई डिजिटल सूची/डेटाबेस के साथ लेख में अपेक्षित सुधार की दिशा में समय की बचत कराता है और पहले से ही स्थापित शब्द या वाक्यांश को प्रयोग में लाने के लिए शोधकर्ता को सक्षम बनाता है।
* *अधिक उम्मीद के मुताबिक खोज*.
* *रिकॉर्ड की संगति*
* *संगठन और जानकारी की संरचना*.
* *काइटलोगर्स के लिए क्षमता*
* *पुस्तकालय संसाधनों की अधिकता*.
* *आसान सूची बनाए रखने में सहायक*
**यह मेटाडाटा के रचनाकारों और उपयोगकर्ताओं में मदद करता है*
* *त्रुटियों की नगण्यता*

## इन्हें देखें
*ज्ञान संगठन सिस्टम
*पुस्तकालय वर्गिकरण सिस्टम
*डेवी दशमलव वर्गीकरण
*लाइब्रेरी ऑफ काँग्रेस वर्गिकरण
*सत्तामीमांसा (सूचना विज्ञान)
*साधारण ज्ञान संगठन प्रणाली (SKOS) संग्रह का प्रतिनिधित्व, वर्गीकरण योजनाओं, विषय शीर्षक प्रणाली, या संरचित नियंत्रित शब्दावली के किसी भी प्रकार के लिए। 
*एकीकृत प्राधिकरण फ़ाइल (*आम मानक फ़ाइल* अथवा GND), जर्मन पुस्तकालय का अधिकार फ़ाइल
*वर्चुअल अंतरराष्ट्रीय प्राधिकरण फ़ाइल (VIAF), प्राधिकरण के एक एकत्रीकरण वर्तमान में व्यक्तिगत और कंपनियों के नामों पर ध्यान केंद्रित फ़ाइलें। 
*ओ आर सी आई डी (खुला शोधकर्ता और योगदानकर्ता आईडी), एक गैर मालिकाना अक्षरांकीय कोड विशिष्ट वैज्ञानिक और अन्य शैक्षणिक लेखकों की पहचान करने के लिए। लेखक orchid.org पर हस्ताक्षर करने से एक आर्किड प्राप्त कर सकते हैं।

## सन्दर्भ

श्रेणी:पुस्तकालय विज्ञान
रिवालसर

**रिवालसर** (Rewalsar) या **त्सो पेमा** (Tso Pema) भारत के हिमाचल प्रदेश राज्य के मंडी ज़िले में स्थित एक बस्ती है।

## विवरण
रिवालसर मंडी क़स्बे से 24 किलोमीटर दूर सड़क मार्ग से जुड़ा एक प्राचीन तीर्थ है जहाँ एक बड़ा सरोवर और सरोवर के निकट ही गुरु पद्मसम्भव द्वारा स्थापित 'मानी-पानी' नामक बौद्ध मठ और एक गुरुद्वारा भी स्थित है | इसे महर्षि लोमश की तपोभूमि माना जाता है। यह स्थान हिंदू, बौद्ध एवं सिख धर्म के अनुयायियों के लिए श्रद्धा का केंद्र है।

### हिंदू धर्म
यहाँ शंकर, लक्ष्मीनारायण और महर्षि लोमश के तीन मंदिर प्रसिद्ध हैं। रिवालसर सरोवर में सात उभरे हुए भूभाग हैं, उन पर उगे वृक्षों पर देव-मूर्तियाँ हैं।

### बौद्ध धर्म
ऐसा माना जाता है कि मंडी के राजा अर्शधर को जब यह पता चला कि उनकी पुत्री ने गुरु पद्मसंभव से शिक्षा ली है तो उसने गुरु पद्मसंभव को आग में जला देने का आदेश दिया, क्योंकि उस समय बौद्ध धर्म अधिक प्रचलित नहीं था और इसे शंका की दृष्टि से देखा जाता था। बहुत बड़ी चिता बनाई गई जो सात दिन तक जलती रही। इससे वहाँ एक झील बन गई जिसमें से एक कमल के फूल में से गुरु पद्मसंभव एक षोडशवर्षीय किशोर के रूप में प्रकट हुए।

### सिख धर्म
यहाँ पर एक भव्य गुरुद्वारा भी है जो गुरु गोविंद सिंह जी की याद में बना है। कहा जाता है कि मुगलों से युद्ध में पहाड़ी राजाओं के साथ मिलकर औरंगज़ेब के विरुद्ध रणनीति बनाने के उद्देश्य से यहाँ आये थे और तीस दिन तक यहाँ रहे। मंडी के राजा जोगिंदर सेन ने सन् १९३० में इस गुरुद्वारे का निर्माण कराया। बैसाखी के अवसर पर श्रद्धालु यहाँ स्नान के लिए आते हैं।

## आवागमन
;सड़क मार्ग
रिवालसर के निकट सबसे प्रमुख शहर मंडी है, जहाँ से सड़क मार्ग से लगभग एक घंटे में यहाँ पहुँचा जा सकता है। मंडी राष्ट्रीय राजमार्ग २१ (अम्बाला-मनाली मार्ग) पर स्थित होने से भारत भर से जुड़ा हुआ है।
 
;रेल मार्ग
निकटतम रेलवे स्टेशन कीरतपुर साहिब है। वहाँ से सड़क मार्ग से राष्ट्रीय राजमार्ग २१ के रास्ते मंडी और फिर रिवालसर जाया जा सकता है।

;वायु मार्ग
निकटतम हवाई अड्डा भुन्तर (कुल्लू-मनाली) है। वहाँ से सड़क मार्ग से राष्ट्रीय राजमार्ग २१ के रास्ते मंडी और फिर राज्य राजमार्ग २६ से रिवालसर जाया जा सकता है।

## चित्रदीर्घा

Rewalsar, India. panorama view.jpg|रिवालसर झील
2010.India 593-screen-padma.jpg|रिवालसर
Big bell. Rewalsar.jpg|
Shrine to Mandarava in cave above Lake Rewalsar.jpg|
Guru Rinpoche in mist 2.jpg|गुरु पद्मसम्भव


## इन्हें भी देखें
* मंडी ज़िला
* हिमाचल प्रदेश

## सन्दर्भ

श्रेणी:हिमाचल प्रदेश के गाँव
श्रेणी:मंडी ज़िला
श्रेणी:मंडी ज़िले के गाँव
श्रेणी:हिमाचल प्रदेश की झीलें
समकोण त्रिभुज

ज्यामिति में **समकोण त्रिभुज** की परिभाषा एक ऐसे त्रिभुज के रूप में की जाती है जिसका एक कोण 90 अंश का (अर्थात, समकोण) हो। 

समकोण के सामने वाली भुजा **कर्ण** कहलाती है। इसकी भुजाओं की लम्बाई के बीच में एक विशेष सम्बन्ध होता है जिसे बौधायन प्रमेय द्वारा व्यक्त किया जाता है। इसे शब्दों में इस प्रकार व्यक्त करते हैं-
:: **कर्ण की लम्बाई का वर्ग = आधार की लम्बाई का वर्ग + लम्ब की लम्बाई का वर्ग**

right|thumb|300px

समकोण त्रिभुज में समकोण के अलावा अन्य दोनो कोणों (जो कर्णभुजा के साथ जुडे हुए है)का योग 90डिग्री होता है।
समकोण में कर्ण भुजा के अलावा लंब व आधार भुजा का निर्धारण हम किसी समकोण के अलावा एक कोण के आधार पर करते है
कर्ण और एक अन्य भुजा के मध्य अगर एक कोण का मान दे रखा होता हे तो उस अन्य भुजा को आधार के नाम से जानते है और उस बनाए गए कोण के सामने वाली भुजा को लंब से प्रदर्शित करते हैं।
अगर हम मान लेते है कि कर्ण ओर आधार के मध्य कोण X हैं तो समकोण त्रिभुज की प्रत्येक दो भुजा के मध्य अनुपात को निम्न नाम से दर्शाते है।

 लंब/कर्ण= SinX  ;कर्ण/लंब= CosecX 

 आधार/कर्ण =CosX ;कर्ण/आधार= SecX 

 लंब/आधार= TanX ;आधार/लंब= CotX
अरविंद मायाराम

*अरविन्द मायाराम* भारत के एक वरिष्ठ आई ए एस अधिकारी हैं तथा वे वर्तमान में (अक्टूबर 2014 से) भारत सरकार के पर्यटन मंत्रालय में सचिव हैं। इससे पहले अप्रैल से अक्टूबर 2014 तक वे वित्त सचिव भी रहे।

## करियर
1978 बैच के राजस्थान कैडर के भारतीय प्रशासनिक सेवा (आईएएस) के अधिकारी श्री अरविंद मायाराम 2012 से आर्थिक मामलों के सचिव बने। अप्रैल 2014 में उन्हें वित्त सचिव का पदभार भी दे दिया गया। अक्टूबर 2014 में उन्हें पर्यटन मंत्रालय का सचिव बनाया गया।

## व्यक्तिगत जीवन
अरविंद का जन्म 13 अक्टूबर 1955 को हुआ। उन्होंने राजनीति विज्ञान में बी ए ऑनर्स व एम. ए. किया है। वे राजस्थान के निवासी हैं।

## सन्दर्भ

श्रेणी:1955 में जन्मे लोग
श्रेणी:जीवित लोग
श्रेणी:भारतीय प्रशासनिक सेवा अधिकारी
श्रेणी:राजस्थान के लोग
श्रेणी:भारत के वित्त सचिव
लाइब्रेरी ऑफ कॉंग्रेस नियंत्रण संख्या

**लाइब्रेरी ऑफ कांग्रेस नियंत्रण संख्या** (एलसीसीएन) संयुक्त राज्य अमेरिका में पुस्तकालय में कैटलॉगिंग रिकॉर्ड्स को क्रमांकित करने की क्रमिक आधार प्रणाली है। लाइब्रेरी ऑफ कांग्रेस वर्गीकरण एक अलग विषय है, जिससे भ्रमित होने की आवश्यकता नहीं है, साथ ही किसी भी किताब की सामग्री के साथ इसका कोई लेना देना नहीं है। 
## इतिहास
एलसीसीसीएन नंबरिंग सिस्टम वर्ष 1898 के बाद से प्रयोग आ रहा है, उस समय एलसीसीएन मूलतः लाइब्रेरी ऑफ कांग्रेस कार्ड नंबर का प्रयोग अन्य नामों के लिए किया जाता था।   लाइब्रेरी ऑफ कांग्रेस ने अपने पुस्तकालय की सूची के लिए पहले ग्रंथ सूची के कार्ड तैयार किए और कार्ड के डुप्लिकेट सेट अपने कैटलॉग में उपयोग के लिए अन्य पुस्तकालयों को बेचने की प्रक्रिया शुरू की। यह केंद्रीकृत सूचीकरण के रूप में जाना जाता है। उस समय कार्डों के प्रत्येक सेट को पहचानने में मदद के लिए एक सीरियल नंबर दिया जाता था।

यद्यपि अधिकांश ग्रंथ सूची के साथ भौगोलिक सूचनाओं को अब इलेक्ट्रॉनिक रूप से निर्मित किया जा चुका है, जिसे संग्रहित और अन्य पुस्तकालयों के साथ साझा की जाती है, फिर भी प्रत्येक अनूठे रिकॉर्ड की पहचान करने की आवश्यकता है, और एलसीसीए उस कार्य को जारी रखे हुये है। 
 
लाइब्रेरियन पूरे विश्व में इस अनूठे पहचानकर्ता का उपयोग उन पुस्तकों को सूचीबद्ध करने की प्रक्रिया में करता है, जिन्हें संयुक्त राज्य में प्रकाशित किया गया है। यह उन्हें सही कैटलॉगिंग डेटा (एक कैटलॉगिंग रिकॉर्ड के रूप में) तक पहुंचने में मदद करता है, जो कि लाइब्रेरी ऑफ कांग्रेस और तीसरे पक्ष वेब पर और अन्य मीडिया के माध्यम से उपलब्ध कराया जाता हैं।

फरवरी 2008 में, लाइब्रेरी ऑफ कांग्रेस ने एलसीसीएन पर्मलिंक सेवा बनाई, जिससे कांग्रेस नियंत्रण नंबरों के सभी पुस्तकालयों के लिए एक स्थिर यूआरएल उपलब्ध कराया गया।

## स्वरूप
अपने सबसे प्रारंभिक रूप में संख्या में एक वर्ष और एक सीरियल नंबर शामिल होता है। वर्ष में 1898 से 2000 के लिए दो अंक हैं और 2001 में शुरू होने वाले चार अंक। 
तीन अस्पष्ट वर्षों का सीरियल नंबर आकार से अलग होता हैं। इसी प्रकार 1969 से 1972 के बीच प्रयोग किए गए असफल प्रयोगों की वजह से "7" से शुरू होने वाली संख्या में कुछ विशिष्टतायें भी हैं। सीरियल नंबर छह अंक लंबा हैं और इसमें अग्रणी शून्य शामिल होना अनिवार्य है। हाइफ़न को अक्सर वर्ष से अलग किया जाता है, जिसका सीरियल नंबर वैकल्पिक होता है। हाल ही में, लाइब्रेरी ऑफ कांग्रेस ने प्रकाशकों को निर्देश दिया है कि वे हाइफ़न को शामिल न करें।

## इन्हें भी देखें

* Gemeinsame Normdatei (GND): एकीकृत प्राधिकरण फ़ाइल
* International Standard Book Number (ISBN): आई॰ऍस॰बी॰ऍन॰

## सन्दर्भ


## बाह्य कड़ियाँ
* Structure of the LC Control Number (अँग्रेजी में) 
* Traditional and normalized forms of the LCCN(अँग्रेजी में) 
* LCCN Permalink FAQs(अँग्रेजी में) 
* Examples of Library of Congress Control Numbers (LCCN) from Penn State University Libraries(अँग्रेजी में) 

श्रेणी:प्रमुख विषय
अफ्रीकी ट्रिपेनोसोमयासिस

**अफ्रीकी ट्रिपेनोसोमयासिस** अथवा **निद्रालु व्याधि** मनुष्यों तथा अन्य पशुओं में होने वाली एक परजीवीजन्य बीमारी है। यह परजीवियों की एक प्रजाति *[[ट्रिपैनोसोमा ब्रुसे]]* के कारण होता है। मनुष्यों को संक्रमित कर सकने वाले परजीवी दो प्रकार के होते हैं, *[[ट्रिपैनोसोमा ब्रुसे गैम्बिएन्स]]* (T.b.g) तथा *[[ट्रिपैनोसोमा ब्रुसे रोडेसिएंस]]* (T.b.r.). T.b.g दर्ज मामलों में 98% से अधिक का कारण बनता है। दोनों प्रकार आमतौर पर एक संक्रमित सीसी मक्खी के काटने से फैलते हैं और ग्रामीण क्षेत्रों में सबसे आम हैं। 

प्रारंभ में, बीमारी के पहले चरण में, बुखार, सिर दर्द, खुजली और जोड़ों में दर्द होता है। यह काटने के एक से तीन सप्ताह के अन्दर शुरू होता है। कुछ सप्ताहों अथवा महीनों के अन्दर दूसरा चरण प्रारंभ होता है जिसमें मरीज़ भ्रम, ख़राब समन्वय, सुन्न होना तथा सोने में कठिनाई महसूस करता है। रोग परीक्षण रक्त स्मीयर में अथवा लिम्फ नोड के तरल पदार्थ में परजीवी खोजने के जरिए किया जाता है। अक्सर पहले और दूसरे चरण की बीमारी के बीच अंतर बताने के लिए लम्बर पंक्चर की आवश्यकता होती है।

गंभीर बीमारी की रोकथाम के लिए जोखिमग्रस्त जनसंख्या की स्क्रीनिंग के साथ ही T.b.g. के लिए रक्त परीक्षण करना शामिल है। रोग का निदान अपेक्षाकृत सरल है जबकि रोग का पता जल्दी चल गया हो तथा स्नायविक लक्षण प्रकट न हुए हों। रोग के पहले चरण का उपचार पेंटामाईडीन अथवा स्यूरामिन दवाओं से किया जाता है। रोग के दुसरे चरण के उपचार के लिए एफ्लोनाईथीन अथवा T.b.g. के लिए नाईफर्टिमॉक्स तथा एफ्लोनाईथीन के संयोजन की आवश्यकता होती है। हालाँकि मेलार्सोप्रोल दोनों के लिए कारगर है, फिर भी इसे आमतौर पर केवल T.b.r. के लिए प्रयोग किया जाता है जिसका कारण इसके कुछ गंभीर साइड इफेक्ट हैं।

उप-सहारा अफ्रीका के कुछ क्षेत्रों में यह बीमारी नियमित रूप से होती है, जिसमें जोखिम-ग्रस्त जनसँख्या 36 देशों में 70 मिलियन के लगभग है। 2010 में इस बीमारी के कारण लगभग 9,000 व्यक्तियों की मृत्यु हुई, जबकि 1990 में इनकी संख्या लगभग 34,000 थी। एक अनुमान के अनुसार वर्तमान में लगभग 30,000 लोग इससे संक्रमित हैं जिसमें 2012 में हुए 7000 नए मामले भी शामिल हैं। इन मामलों में से 80% से अधिक कांगो लोकतांत्रिक गणराज्य में हैं। हाल ही के इतिहास में इस बीमारी के तीन बड़े प्रकोप हुए हैं: एक 1896 से 1906 के बीच मुख्यतः युगांडा तथा काँगो बेसिन में तथा दो 1920 एवं 1970 में अनेक अफ्रीकी देशों में। अन्य पशु, जैसे गाय, इस बीमारी के वाहक बन सकते हैं तथा इससे संक्रमित हो सकते हैं।

## सन्दर्भ

श्रेणी:नींद संबंधी विकार
श्रेणी:उष्णकटिबंधीय रोग
श्रेणी:रोग
जवाहरलाल नेहरू कृषि विश्वविद्यालय

**जवाहरलाल नेहरु कृषि विश्वविद्यालय**, मध्य प्रदेश के जबलपुर में स्थित एक कृषि विश्वविद्यालय है। इसकी स्थापना वर्ष 1964 में हुई।यह विश्वविद्यालय अनुदान आयोग द्वारा मान्यता प्राप्त है।

इसके ४ क्षेत्रीय अनुसंधान केन्द्र, ४ आंचलिक अनुसंधान केन्द्र एवं २० कृषि विज्ञान केन्द्र मध्य प्रदेश के कृषि जलवायु क्षेत्र में विश्वविद्यालय के अन्तर्गत कृषि शिक्षा अनुसंधान एवं विस्तार का कार्य संपादित कर रहे हैं। विश्वविद्यालय कृषि उत्पादन, उत्पादकता एवं टिकाऊ कृषि उत्पादन तंत्र तथा ग्रामीण जीवन शैली की गुणवत्ता की समग्र अभिवृद्धि हेतु एक मिशन की भांति कटिबद्ध हैं। कृषि एवं सम्बद्ध विज्ञानों की उच्च स्तरीय शिक्षा एवं अनुसंधान केन्द्र के रूप में सेवाएँ देना तथा अनुशंसित प्रौद्योगिकी का कृषकों, विस्तार कार्यकर्ताओं एवं विविध कृषि विकास कार्यक्रमों से जुड़ी विभिन्न संस्थाओं तक प्रसारित करना, इसका उद्देश्य है।

## सन्दर्भ

## बाहरी कड़ियाँ
*'''जवाहरलाल नेहरू कृषि विश्वविद्यालय''' का जालघर

श्रेणी:मध्य प्रदेश के विश्वविद्यालय
श्रेणी:भारत के कृषि विश्वविद्यालय
नाम प्राधिकरण फाइल

A **Personal Navigation Assistant** (PNA) also known as **Personal Navigation Device** or **Portable Navigation Device** (PND) is a portable electronic product which combines a positioning capability (such as जीपीएस) and navigation functions.

Some PNA devices are PDAs with limited features and can be unlocked.

## History
The earliest PNAs were hand-held GPS units (circa mid-1980s) which were capable of displaying the user's location on an electronic map. These units included simple navigation functions such as course-to-steer and course-made-good. This first generation of PNAs were used by the US military.

## Market developments

According to the analyst firm Berg Insight, there were more than 150 million turn-by-turn navigation systems worldwide in mid-2009, including about 35 million factory installed and aftermarket in-dash navigation systems, over 90 million Personal Navigation Devices (PNDs) and an estimated 28 million navigation-enabled mobile handsets with GPS. 

The term PNA has come into widespread use with the growing popularity of automobile navigation systems. The latest generation of PNA have sophisticated navigation functions and feature a variety of user interfaces including maps, turn-by-turn guidance and voice instructions. To reduce total cost of ownership and time to market, most modern PNA devices such as those made by Garmin Ltd., Mio Technology Ltd. or TomTom International BV. are running an off-the-shelf embedded operating system such as Windows CE or Embedded Linux on commodity hardware with OEM versions of popular PDA Navigation software packages such as TomTom Navigator, I-GO 2006, Netropa IntelliNav iGuidance, or Destinator. 

Other manufacturers like Garmin and Magellan prefer to bundle their own software developed in-house. Because many of these devices use an embedded OS, many technically inclined users find it easy to modify PNAs to run third party software and use them for things other than navigation, such as a low-cost audio-video player or PDA replacement.

Meantime, Nokia, Samsung Electronics, Motorola and other handset makers will sell 162 million GPS equipped phones in 2007, dwarfing the 20 million units Garmin and TomTom have forecast they will sell combined, according to iSuppli, a leading market researcher in California. 

The inclusion of Google Maps Navigation in Android devices such as Motorola Droid and Nokia's announcement of free Ovi Maps lead to many people using their smartphones instead of having a separate PNA for trip navigation.

## सन्दर्भ


## इन्हें भी देखें
* GPS navigation device
* PDA
* Car navigation
* Traffic Message Channel

श्रेणी:Consumer electronics
श्रेणी:GPS navigation devices
असम कृषि विश्वविद्यालय

**असम कृषि विश्वविद्यालय** (AAU) भारत के असम राज्य का एक कृषि विश्वविद्यालय है। इसकी स्थापना १९६९ में हुई थी। इसके कई कैम्पस हैं। इसका मुख्यालय बोरभेटा में है जो जोरहाट से २ किमी दूरी पर है। 

## बाहरी कड़ियाँ
*Website of Assam Agricultural University
*Portal of Assam agricultural University

श्रेणी:असम में विश्वविद्यालय और कॉलेज
श्रेणी:जोरहाट ज़िला
श्रेणी:जोरहाट
झुणका भाकर

right|thumb|300px|झुणका भाकर
**झुणका भाकर** एक शाकाहारी  पारंपरिक महाराष्ट्र का पकवान है  साथ ही गोवा और उत्तरी कर्नाटक में भी बनाया जाता है।  इसे पिथला या पिथले के नाम से भी जाना जाता है। इसके अवयव में बेसन का आटा होता हैं, जिसे अर्द्ध ठोस पेस्ट बनाने के लिए पानी के साथ तैयार किया जाता हैं। इसके बाद इसे हरी मिर्च, लाल मिर्च पाउडर, हल्दी, नमक, तला हुआ प्याज, सरसों के बीज, अदरक-लहसुन, जीरे के बीज, धनिया पत्तियों जैसे किसी अन्य मिश्रित सामग्री और रोटी के साथ पारंपरिक रूप से परोसा जाता है। पकवान को झुणका भाकर के अलावा पिठला भाकरी भी कहा जाता है।

## बाहरी कड़ियाँ
*मेहनतकश किसानों का भोजन है झुणका-भाखर

## सन्दर्भ

श्रेणी:शाकाहारी खाना
श्रेणी:भारतीय खाना
श्रेणी:दक्षिण एशियाई खाना
श्रेणी:मराठी खाना
श्रेणी:कर्नाटक का खाना
श्रेणी:हिन्दू खाना
स्थाई अवस्था

जब किसी भौतिक निकाय (physical system) की विशिष्टताएँ, समय के साथ बदल न रहीं हों तो कहा जाता है कि वह निकाय **स्थायी अवस्था** (steady state) में है। उदाहरण के लिये लोहे की एक प्लेट को किसी भट्टी में गरम करने के बाद पानी के एक बड़े टब में डाल दिया जाय तो थोडी देर बाद इस प्लेट का तापमान पानी के तापमान पर आकर स्थिर हो जाता है। इस अवस्था को 'स्थिर अवस्था' या 'स्थिर दशा' कहेंगे।
गणितीय रूप में इसे यों कह सकते हैं-
:\frac {\partial p}{\partial t} = 0,
जहाँ **p** उस तंत्र का प्रमुख चर है। उदाहरन के लिये, रासायनिक इंजीनियरी में यह चर ताप, दाब, अभिकारकों की सान्द्रता आदि हो सकता है।

## इन्हें भी देखें
* क्षणिक अनुक्रिया (ट्रासिएण्ट रिस्पॉन्स)

श्रेणी:तंत्र सिद्धान्त
सुरहा ताल

**सुरहा ताल** (Surha Tal) भारत के उत्तर प्रदेश राज्य के बलिया ज़िले में स्थित एक प्राकृतिक गोखुर झील है, जो गंगा नदी द्वारा निर्मित है। इसका क्षेत्रफल 34.32 वर्ग किमी है और यह ज़िले के मुख्यालय, बलिया, से 17 किमी दूर है। यहाँ स्थानीय और प्रवासी पक्षियों की भीड़ लगी रहती है, और सन् 1991 में इसे "सुरहा ताल पक्षी विहार" के नाम से एक पक्षी अभयारण्य घोषित कर दिया गया, जिसका औपचारिक नाम अब "जय प्रकाश नारायण पक्षी विहार" है।

## विवरण
सुरहा ताल पक्षी महोत्सव हर साल यहाँ दिसम्बर महीने में मनाया जाता है। सुरहाताल का क्षेत्र अपनी देहलीज कई प्रमुख ग्रामों के साथ साझा करता है जिसमें बसंतपुर , शिवपुर , बेरुआरबारी , मेरितार प्रमुख है। बलिया विश्वविद्यालय (जननायक चन्द्रशेखर विश्वविद्यालय) भी सुरहाताल के तट पर ही स्थित है।

## इन्हें भी देखें
* बलिया ज़िला
* गंगा नदी

## बाहरी कड़ियाँ
*सुरहा ताल पक्षी विहार

## सन्दर्भ

श्रेणी:उत्तर प्रदेश के पक्षी अभयारण्य
श्रेणी:उत्तर प्रदेश की झीलें
श्रेणी:बलिया ज़िला
जलगर्तिका

**जलगर्तिका** (अंग्रेजी: Pot-hole) नदी द्वारा निर्मित एक अपरदनात्मक स्थलरूप है जिसमें नदी की तली में गोल-गोल छेद जैसी आकृतियां निर्मित हो जाती हैं।Wendy Lawson, यह नदी के अवसाद के रूप में बहाए जा रहे पत्थरों के भँवर में फंस कर घूर्णन करते हुए घर्षण द्वारा बनने वाली आकृति है।

## सन्दर्भ
सिंघम रिटर्न्स

**सिंघम रिटर्न्स** एक भारतीय एक्शन फिल्म है जिसके निर्देशक रोहित शेट्टी हैं। इस फिल्म का निर्माता रिलायंस इंटरटेनमेंट है। यह फिल्म २०११ में आई सिंघम नामक फिल्म की दूसरी कड़ी है, जिसके मुख्य कलाकार अजय देवगन थे, जो इस फिल्म के सह-निर्माता भी हैं, इनके साथ करीना कपूर खान भी हैं। इसका ट्रेलर ११ जुलाई को जारी हुआ तथा यह फिल्म १५ अगस्त २०१४ स्वतंत्रता दिवस के पावन अवसर पर रिलीज़ होने हेतु अनुसूचित है। तथा यह फिल्म दर्शकों के अनुसार खूब धमाल मचा रही है। यह फिल्म भी भारत की बड़ी फिल्मों की सूची में अपना नाम दर्ज करा सकती है।

## कलाकार
इस फिल्म के कलाकार--
* अजय देवगन (डीसीपी बाजीराव सिंघम)
* करीना कपूर खान (अवनी)
* अनुपम खेर (गुरूजी)
* अमोल गुप्ते (स्वामी जी)
* दयानन्द शेट्टी
* एजाज़ खान
* विनीत शर्मा
* समीर धर्माधिकारी
* ज़ाकिर हुसैन
* तुशांत इंग्ले (बारक्या)
* शुभांगी लट्कर

## उत्पादन
### फिल्मीकरण
रोहित शेट्टी ने अपने फिल्म चेन्नाई एक्सप्रेस के बाद ही इस बात को कह दिया था कि वे आगे सिंघम 2 के लिये कार्य करेंगे। उन्होंने फिल्म जारी होने के कुछ समय बाद ही मुख्य अभिनेता अजय देवगन के साथ इस फिल्म का कार्य शुरू कर दिया था।
रोहित शेट्टी का इसपर कार्यरत होने का समय दिसम्बर २०१३ माना गया। इसका पूर्व-उत्पादन गोलमाल ४ के साथ किया जाना था जो खुद एक सीक्वल फिल्म है। अपनी अगामी फिल्म एक्शन जेक्शन जिसके डायरेक्टर प्रभुदेवा हैं तथा जो ७ नवम्बर २०१४ के दीनांक पर रिलीज़ होने हेतु अनुसूचित है, के २० दिनों की शूटिंग के बाद ही अजय देवगन इस फिल्म के मुख्य नायक के रूप में संभव हो पाए।

## बॉक्स अॉफिस
### भारत
इसने पहले ही दिन में कुल  बनाकर किक को जिसने पहले दिन  बनाए थे, पीछे छोड़ दिया। तथा भारत की चौथी पहले ही दिन में अधिक धनराशि प्राप्त करने वाली फ़िल्म बन गई।

## सन्दर्भ

## बाहरी कड़ियाँ
* सिंघम रिटर्न्स, *आइएमडीबी (IMDb)।*
* ट्रेलर, *यूट्यूब।*

श्रेणी:हिन्दी फ़िल्में
श्रेणी:2014 की फ़िल्में
श्रेणी:भारतीय फ़िल्में
श्रेणी:2014 में बनी हिन्दी फ़िल्म
भारत के वित्त सचिव

**भारत का वित्त सचिव** भारत के वित्त मंत्रालय का वरिष्ठतम आईएएस अधिकारी होता है जो मंत्रालय के विभिन्न विभागों के काम-काज में समन्वय रखता है। वर्तमान में टी वी सोमनाथन भारत के वित्त सचिव है।

भारतीय रिज़र्व बैंक अधिनियम, 1934 की धारा 22 के तहत, वित्त सचिव 1 रुपये के नोट पर हस्ताक्षर करते हैं। भारत सरकार के सचिव के रूप में, गृह सचिव भारतीय वरीयता क्रम में 23वें स्थान पर हैं।

## शक्तियां, जिम्मेदारियां और पोस्टिंग

वित्त सचिव वित्त मंत्रालय का प्रशासनिक प्रमुख होता है, और वित्त मंत्रालय के भीतर नीति और प्रशासन के सभी मामलों पर वित्त मंत्री का प्रमुख सलाहकार होता है। वित्त मंत्रालय के पांच विभागों के पांच सचिवों में से सबसे वरिष्ठ सचिव, अर्थात। वित्त मंत्रालय के आर्थिक मामले, व्यय, वित्तीय सेवाएं, राजस्व और निवेश और सार्वजनिक संपत्ति प्रबंधन को वित्त सचिव के रूप में नामित किया गया है।

वित्त सचिव की भूमिका इस प्रकार है:
*वित्त मंत्रालय के प्रशासनिक प्रमुख के रूप में कार्य करना। इस संबंध में जिम्मेदारी पूर्ण और अविभाजित है।
*नीति और प्रशासनिक मामलों के सभी पहलुओं पर वित्त मंत्री के मुख्य सलाहकार के रूप में कार्य करना।
*भारत की संसद की लोक लेखा समिति के समक्ष वित्त मंत्रालय का प्रतिनिधित्व करना।
*वित्त मंत्रालय में सचिवों के बीच समकक्षों में प्रथम के रूप में कार्य करना।

## परिलब्धियां, आवास और अनुलाभ

वित्त सचिव राजनयिक पासपोर्ट के लिए पात्र हैं। केंद्रीय वित्त सचिव का आधिकारिक आवास 3, न्यू मोती बाग, नई दिल्ली है जो एक टाइप-VIII बंगला है। चूँकि वित्त सचिव भारत सरकार के सचिव के पद का होता है, उसका वेतन राज्य सरकारों के मुख्य सचिवों और सेना के उपप्रमुख/कमांडरों के बराबर, भारतीय सशस्त्र बल के लेफ्टिनेंट जनरल के पद और समकक्ष रैंक के बराबर होता है।

## भारत के वित्त सचिवों की सूची

## इन्हें भी देखें
*
*भारत के कैबिनेट सचिव
*भारत के गृह सचिव
*भारत के विदेश सचिव
*भारत के रक्षा सचिव
*भारत के राष्ट्रीय सुरक्षा सलाहकार

## सन्दर्भ

श्रेणी:भारत के वित्त सचिव
मध्य हिमालय

**हिमाचल पर्वतमाला** (Himachal Range), जिन्हें **लघु हिमालय** (Lower Himalaya, Lesser Himalaya) या **मध्य हिमालय** (Middle Himalaya) भी कहा जाता है, हिमालय की मध्यवर्ती क्षेणी है। यह शिवालिक पर्वतमाला से उत्तर में है और उस से ऊँची है, लेकिन हिमाद्रि पर्वतमाला से दक्षिण में है और उस से कम ऊँचाई रखती है। हिमाचल पर्वतमाला के शिखर 3,700 से 4,500 मीटर (12,000 से 14,500 फुट) ऊँचे हैं। यह पर्वत श्रेणी पश्चिम में सिन्धु नदी से लेकर पूर्व में भूटान तक चलती है। इस से आगे पूर्व में हिमाचल और हिमाद्री की शृंखलाएँ आपस में मिल जाती है और इन्हें अलग बताना कठिन है। यहाँ से यह संयुक्त पर्वतमाला पूर्व में ब्रह्मपुत्र नदी तक जाती है। पीर पंजाल हिमाचल पर्वतमाला की सबसे बड़ी शृंखला है।

## विवरण
हिमाचल पर्वतमाला को क्षेत्रीय रूप से कई नामों से जाना जाता है जैसे कुमाऊँ में धौलाधार श्रेणी, अरूणाचल प्रदेश व सिक्किम में महाभारत श्रेणी इत्यादि। शिवालिक और मध्य हिमालय के बीच दून नमक घाटियाँ पायी जाती है। मध्य हिमालय और महान हिमालय के बीच दो प्रमुख घाटियाँ स्थित हैं, पश्चिम में कश्मीर घाटी और पूर्व में काठमाण्डू घाटी। इसमे निम्न उपशृंखलाएँ पाई जाती हैं -
* पीरपंजाल - जम्मू व कश्मीर, हिमाचल प्रदेश
* धौलाधार- जम्मू व कश्मीर, हिमाचल प्रदेश
* नागटिब्बा - हिमाचल प्रदेश व उत्तराखंड
* मसूरी - उत्तराखंड
* महाभारत - नेपाल
* डोक्या- सिक्किम
* ब्लू माउंटेन- भूटान

इस हिमालय के में पर्वतीय ढालो में छोटे-छोटे घास के मैदान पाए जाते है जिन्हें कश्मीर में मर्ग कहा जाता है जैसे - सोनमर्ग,गुलमर्ग,आदि। जबकि उत्तराखंड के इन्हें पयार कहा जाता है। यहाँ पर पूर्णतः सहित कटिबंधीय कोणधारी वनस्पति पाई जाती है।

यह श्रेणी महान हिमालय के दक्षिण तथा शिवालिक हिमालय के उत्तर में उसके समानांतर पहली है। यहां 80 से 100 किलोमीटर चौड़ी है। इस श्रेणी की ऊंचाई 3700 से 4500 मीटर है। पीर पंजाल श्रेणी इसका पश्चिमी विस्तार है; जिसका जम्मू कश्मीर एवं हिमाचल राज्य में पहला मिलता है। यह इस श्रेणी की सबसे लंबी व प्रमुख श्रेणी है । झेलम और व्यास नदियों के बीच लगभग 400 किलोमीटर की लंबाई में लगातार फेल कर आगे यह श्रेणी दक्षिण पूर्व दिशा में मुड़ जाती है।

## इन्हें भी देखें
* पीर पंजाल
* शिवालिक पर्वतमाला
* हिमाद्रि पर्वतमाला
* हिमालय

## सन्दर्भ

श्रेणी:हिमालय की पर्वतमालाएँ
श्रेणी:एशिया की पर्वतमालाएँ
श्रेणी:भूटान की पर्वतमालाएँ
श्रेणी:भारत की पर्वतमालाएँ
श्रेणी:नेपाल की पर्वतमालाएँ
श्रेणी:पाकिस्तान की पर्वतमालाएँ
श्रेणी:जम्मू और कश्मीर के पर्वत
श्रेणी:उत्तराखण्ड के पर्वत
श्रेणी:हिमाचल प्रदेश के पर्वत
श्रेणी:सिक्किम के पर्वत
हिमाद्रि

**हिमाद्रि पर्वतमाला** (), या **महान हिमालय** () हिमालय की सर्वोच्च पर्वत श्रेणी है जो पारहिमालय और मध्य हिमालय के बीच में स्थित है। विश्व का सबसे ऊँचा शिखर, एवरेस्ट पर्वत, इस पर्वतमाला का सदस्य है, और विश्व के सर्वोच्च पर्वतों में से बहुत सारे भी इसका भाग हैं, जैसे कि कंचनजंघा, ल्होत्से और नंगा परबत। पश्चिम-से-पूर्व तक हिमाद्रि 2400 किमी (1500 मील) तक चलती है, और इसकी औसत ऊँचाई 6000 मीटर (20000 फुट) है।

## इन्हें भी देखें
* हिमाचल पर्वतमाला (मध्य हिमालय)
* शिवालिक पर्वतमाला
* हिमालय

## सन्दर्भ

श्रेणी:हिमालय की पर्वतमालाएँ
श्रेणी:एशिया की पर्वतमालाएँ
श्रेणी:भूटान की पर्वतमालाएँ
श्रेणी:भारत की पर्वतमालाएँ
श्रेणी:नेपाल की पर्वतमालाएँ
श्रेणी:तिब्बत की पर्वतमालाएँ
श्रेणी:पाकिस्तान की पर्वतमालाएँ
श्रेणी:जम्मू और कश्मीर के पर्वत
श्रेणी:उत्तराखण्ड के पर्वत
श्रेणी:हिमाचल प्रदेश के पर्वत
श्रेणी:सिक्किम के पर्वत
शाकीय विज्ञान

right|thumb|300px|फूल गोभी की खेती
**शाकीय विज्ञान** (Olericulture)   सब्जियों के उत्पादन, भंडारण, प्रसंस्करण और विपणन से संबंधित विज्ञान है।  इसमें फसल की स्थापना शामिल है, जिसमें खेती का चयन, बीज तैयार करना और बीज और प्रत्यारोपण द्वारा सब्जी फसलों की स्थापना शामिल है।

इसमें सब्जी फसलों के रखरखाव और देखभाल के साथ-साथ वाणिज्यिक और गैर-पारंपरिक सब्जी फसल उत्पादन भी शामिल है जिसमें जैविक बागवानी, टिकाऊ कृषि, बागवानी;  हीड्रोपोनिक्स; जैव प्रौद्योगिकी और जैविक खेती शामिल है। इसे किसान नगदी फसल के रूप में लेते है।जो कि 2,3 महीने में ही पैदावार देने लग जाती है।

शाकीय फसलों को निम्नलिखित ९ वर्गों में बाँटा जा सकता है-

# शाक - जैसे पालक
# सलाद वाली फसलें - 
# कोल फसलें - फूल गोभी तथा पत्ता गोभी
# मूलीय फसलें (ट्यूबर) - आलू, चुकन्दर, गाजर, मूली
# बल्ब फसलें - प्याज
# फली वाली फसलें - मटर, सेम
# कुकुरबिट - कद्दू, खीरा आदि
# सोलैनेसी फसलें (Solanaceous crops) - टमाटर
# मीठा मक्का (Sweet corn)
## सन्दर्भ

श्रेणी:कृषि
राधाकृष्ण आयोग

**राधाकृष्ण आयोग** या **विश्वविद्यालय शिक्षा आयोग** भारत सरकार द्वारा १९४९ के नवम्बर माह में भारतीय विश्वविद्यालयी शिक्षा की अवस्था पर रिपोर्ट देने के लिये नियुक्त किया गया था। १९४७ में भारत के आजाद होने के बाद इस बात की आवश्यकता अनुभव की गयी कि देश की विश्वविद्यालयी शिक्षा का पुनर्रचना की जाय ताकि वह राष्ट्रीय एवं सांस्कृतिक पुनरुत्थान में सहायक हो, साथ ही वैज्ञानिक, तकनीकी एवं अन्य प्रकार के मानवशक्ति का विकास सुनिश्चित करे।

इस आयोग के अध्यक्ष डॉ सर्वपल्ली राधाकृष्णन थे।

श्रेणी:भारतीय शिक्षा
सूर्यप्रज्ञप्ति सूत्र

right|thumb|300px|कागज पर सूर्य प्रज्ञप्तिसूत्र (१५०० ई, पश्चिमी भारत)
**सूर्यप्रज्ञप्ति सूत्र** जैन धर्म का एक ग्रन्थ है। श्वेताम्बर जैन सम्प्रदाय इसकी शिक्षाओं का अनुसरण करता है। इसको 'सूर्य पन्नति' भी कहते हैं। वस्तुतः यह उपांग आगम है। 

यह ग्रन्थ सूर्य एवं ग्रहों के बारे में है। इसमें इन सबका वृहद वर्णन है। सूर्य एवं ग्रहों की गति एवं स्थिति की गणना के लिये आवश्यक गणित का इसमें विस्तार से वर्णन है।

## बाहरी कड़ियाँ
*'''सूर्यप्रज्ञप्ति सूत्र''' (जैन पुस्तकालय)
*सूर्यप्रज्ञप्ति

श्रेणी:गणित ग्रन्थ
श्रेणी:जैन ग्रंथ
श्रेणी:खगोलिकी ग्रंथ
नूतन ठाकुर

**डॉ॰ नूतन ठाकुर** (जन्म: ११ जुलाई १९७३) एक सामाजिक कार्यकर्ता, पत्रकार, व लेखिका हैं। वे पूर्व आई.पी.एस. अधिकारी अमिताभ ठाकुर की पत्नी हैं। वे एक अधिवक्ता के साथ सामाजिक एवं राजनैतिक एक्टिविस्ट हैं एवं वर्तमान में अपंजीकृत राजनैतिक दल आजाद अधिकार सेना के साथ सम्बद्ध हैं.  

## परिचय
नूतन ठाकुर इंस्टिट्यूट फॉर रिसर्च एंड डॉक्यूमेंटेशन इन सोशल साइंस (आई.आर.डी.एस.) नामक सामाजिक संस्था की सचिव व नेशनल आर.टी.आई. फोरम की संरक्षक रही हैं।

वे लखनऊ से आम आदमी पार्टी की सदस्य थी, लेकिन एक स्टिंग ऑपरेशन में कुछ सदस्यों की कथित संलिप्तता को लेकर अप्रसन्नता जताते हुए नवम्बर २०१३ में पार्टी से इस्तीफ़ा दे दिया था।

इन्होने अमिताभ ठाकुर लीव केस नामक पुस्तक लिखा हैं, जो इनके पति अमिताभ ठाकुर के विवादित अवकाश से सम्बंधित हैं।

## सन्दर्भ

## बाहरी कड़ियाँ
*आई.आर.डी.एस. इंडिया अधिकारिक जालस्थल
*नेशनल आर.टी.आई. फोरम अधिकारिक जालस्थल

श्रेणी:1973 में जन्मे लोग
श्रेणी:जीवित लोग
श्रेणी:भारत के लोग
श्रेणी:भारतीय सामाजिक कार्यकर्ता
राधेश्याम गुप्ता

**राधेश्याम गुप्ता** उत्तर प्रदेश से भारतीय जनता पार्टी के एक वरिष्ठ राजनेता हैं। वें उत्तर प्रदेश के संस्थागत वित्त मंत्री व कानून मंत्री रह चुके हैं। 

## प्रारंभिक जीवन और शिक्षा
राधेश्याम गुप्ता का जन्म उत्तर प्रदेश के फतेहपुर में स्वर्गीय श्री शीतला प्रसाद गुप्ता व रामा अग्रहरि के घर एक अग्रहरि वैश्य परिवार में हुआ। वें कानपुर विश्वविद्यालय से बी.ए. स्नातक हैं।

## राजनैतिक जीवन
श्री राधेश्याम गुप्ता भारतीय जनता पार्टी के टिकट से उत्तर प्रदेश विधान सभा में सन १९९१, १९९६ और २००२ में फतेहपुर जिला से निर्वाचित हुए। सन १९९७ में श्री गुप्ता कल्याण सिंह के मंत्रिमंडल में संस्थागत वित्त मंत्री तथा २००२ में राजनाथ सिंह के मंत्रिमंडल में कानून मंत्री थे। सन २०१२ में वें उत्तर प्रदेश के फैजाबाद नगर पालिका चुनाव में जीत हासिल की और अध्यक्ष चुने गये। 

## सन्दर्भ


श्रेणी:भारतीय राजनीतिज्ञ
श्रेणी:भारतीय जनता पार्टी के राजनीतिज्ञ
श्रेणी:जीवित लोग
श्रेणी:उत्तर प्रदेश के लोग
श्रेणी:1935 में जन्मे लोग
इलेक्ट्रॉनिक युद्ध

right|thumb|300px|फ्रांसीसी जलसेना का इलेक्ट्रॉनिक युद्धपोत
**इलेक्ट्रॉनिक युद्ध** (electronic warfare (EW)) से तात्पर्य ऐसी कार्यवाही से है जिसमें विद्युत्चुम्बकीय स्पेक्ट्रम का उपयोग किया गया हो। इलेक्ट्रॉनिक युद्ध के अन्तर्गत दिष्ट ऊर्जा के द्वारा स्पेक्ट्रम का नियंत्रण, शत्रु पर आक्रमण करना, या स्पेक्ट्रम के माध्यम से किसी आक्रमण का प्रतिरोधित करना भी शामिल है। इलेक्ट्रॉनिक युद्ध का उद्देश्य विरोधी को विद्युतचुम्बकीय स्पेक्ट्रम के आसानी से उपयोग करने एवं उसके लाभों से वंचित रखना है। यह युद्ध हवा से, समुद्र से, थल से, या अंतरिक्ष से लड़ा जा सकता है। इसका लक्ष्य मानव, संचार व्यवस्था, राडार आदि होते हैं।

श्रेणी:युद्ध
अनुपिटक

पिटक ग्रन्थों के बाद रचे गये ग्रन्थ।

श्रेणी:बौद्ध ग्रंथ
श्रेणी:पालि साहित्य
वचथी आपराधिक मामला

**वचथी** आपराधिक मामला 20 जून 1992 में धर्मपुरी जिला, तमिलनाडु के वचथी गाँव में हुआ। एक आधिकारिक दल जिसमें 155 वनकर्मी, 108 पुलिसकर्मी और छह राजस्व अधिकारी शामिल थे चंदन की तस्करी और वीरप्पन के बारे में पता करने के लिए आदिवासी-बहुल वचथी गाँव में दाखिल हुए थे। खोज के बहाने इस दल ने ग्रामीणों की संपत्ति की तोड़फोड़ की, उनके घरों को नष्ट कर दिया, मवेशियों को मार डाला और 100 के आसपास ग्रामीणों पर हमला किया और 18 महिलाओं के साथ बलात्कार किया।

अदालत के आदेश के बाद सी बी आई ने इस मामले की जाँच की थी। मामला राष्ट्रीय मानवाधिकार आयोग की जाँचपड़ताल से भी गुज़रा। 29 सितंबर 2011 को भारत की एक विशेष अदालत ने आदिवासियों पर अत्याचार की सभी 269 आरोपी अधिकारियों को सजा सुनाई और बलात्कार के लिए 17 आरोपियों को सज़ा सुनाई। आरोपियों में से 54 लोगों की उस समय तक मृत्यु हो गई थी; शेष 215 आरोपियों को जेल की सजा सुनाई गई थी।

## सन्दर्भ

श्रेणी:दलितों के विरुद्ध आपराधिक मामले
गीता और संजय चोपड़ा अपहरण मामला

**गीता और संजय चोपड़ा अपहरण मामला** नई दिल्ली का 1978 में होने वाला एक कुख्यात अपराध था। दो बच्चे गीता और संजय चोपड़ा को दो युवक रंगा ख़ुश (कुलजीत सिंह) बिल्ला (जसबीर सिंह) ने उन बच्चों के माता-पिता से फिरौती की मांग करने की योजना के तहत अपहरण कर लिया। उनके पिता के नौसेना अधिकारी होने की जानकारी मिलने पर इन अपराधियों ने इरादा बदल दिया। सबूत को खत्म करने के लिए इन लोगों ने बाद में संजय की हत्या की, गीता के साथ बलात्कार किया और फिर उसे भी मार डाला। वे शहर छोड़कर भाग गए। वे कुछ महीने बाद एक ट्रेन में उन्हें गिरफ्तार कर लिया गया और 1982 में अदालती कार्यवाही के पश्चात इनके अपराध के लिए फाँसी पर लटका दिया गया था।

## अपहरण
इन बच्चों को 26 अगस्त 1978 से गुमशुदा पाया गया और इनके शव 29 अगस्त 1978 को मिले थे। चिकित्सा-परीक्षा से पुष्टि हुई कि गीता के साथ बलात्कार किया गया था। यह बाद में पता चला कि एक रेडियो शो में भाग लेने के लिए यह लोग कनॉट प्लेस के पास ऑल इंडिया रेडियो स्टेशन के लिए जाने के लिए धौला कुआँ के पास रिज रोड से एक वाहन से सवारी कर रहे थे कि उनका अपहरण कर लिया गया। इन बच्चों को संघर्ष करते देखा गया था जबकि इनके अपहरणकर्ता सरसों के रंग की फिएट तेज़ी से ले जा रहे थे। एक चश्मदीद गवाह ने उस कार का कुछ दूर तक पीछा भी किया। इस कार का हरियाणा नम्बर प्लेट HRK 8930 था। बाद में पता चला कि यह एक चोरी की कार थी, कार में खून के धब्बे मामले में इस्तेमाल फोरेंसिक साक्ष्य का हिस्सा बने थे।

## अदलती फ़ैसला

दोनों अपराधियों को दोषी पाया और मौत की सजा सुनाई गई थी। दोनों को बाद में फाँसी पर लटका दिया गया था।

## प्रभाव
1978 में भारतीय बाल कल्याण परिषद ने 16 से कम आयु के बच्चों के लिए दो वीरता पुरस्कार संजय चोपड़ा पुरस्कार और गीता चोपड़ा पुरस्कार की घोषणा की जिन्हें राष्ट्रीय वीरता पुरस्कार के साथ हर साल दिया जाता है। गाजियाबाद में स्कूल गीता-संजय पब्लिक स्कूल के नाम से स्थापित किया गया है।

## फिल्म और साहित्य

इस कहानी को सोनी एंटरटेनमेंट टेलीविजन पर *भंवर* धारावाहिक की एक कड़ी में चित्रित किया गया था। गीता के पिता की भूमिका अनंग देसाई ने निभाई जबकि रंगा का किरदार मोहन गोखले ने पर्दे पर प्रस्तुत किया।

यह कहानी सावधान इंडिया @ 11 के एक एपिसोड में भी चित्रित किया गया था।

## सन्दर्भ

श्रेणी:राष्‍ट्रीय वीरता पुरस्‍कार
श्रेणी:भारत में हत्याकांड
ऋचा

पद्य में रचे हुए वेद के श्लोकों (मंत्रों) को **ऋचा** कहते हैं। 'ऋचा' की व्युत्पत्ति 'ऋक्' से हुई है जिसका अर्थ 'प्रशंसा करना' है।
जैसे ऋग्वेद ऋचाओं का संग्रह हैं, इसमें 10 मंडल,1028 सूक्तियां एवम् 10462 ऋचाएं हैं। ऋचाओं के पढ़ने वाले ऋषि को 'होतृ' कहते हैं|ऋचा के कई अर्थ हो सकते हैं: 
भजन
वेदों के लेखन
पद्यमय अथवा गेय वेद-मंत्र
स्तोत्र
प्रार्थना
मंत्र
(ऋग वेद का) बोल, वाक्य
रोशनी, किरण
ऋचा एक संस्कृत शब्द है. 
 ऋचा की व्युत्पत्ति 'ऋक्' से हुई है जिसका अर्थ 'प्रशंसा करना' है. ऋग्वेद ऋचाओं का संग्रह है, इसमें 10 मंडल,1028 सूक्तियां एवम् 10462 ऋचाएं हैं. ऋचाओं के पढ़ने वाले ऋषि को 'होतृ' कहते हैं.
लट्ठमार होली

**लट्ठमार होली** भारत का एक प्रमुख त्योहार है। यह बरसाना और नंदगाँव में विशेष रूप से मनाया जाता है। इन दोनों ही शहरों को राधा और कृष्ण के निवास स्थान के रूप में भी जाना जाता है।

## तिथि
लट्ठमार होली हर साल होली के त्योहार के समय बरसाना और नंदगाँव में खेला जाता है। इस समय हजारों श्रद्धालु और पर्यटक देश-विदेश से इस त्योहार में भाग लेने के लिए यहाँ आते हैं। यह त्योहार लगभग एक सप्ताह तक चलता है और रंग पंचमी के दिन समाप्त हो जाता है। आमतौर पर बरसाना की लट्ठमार होली फाल्गुन मास की शुक्ल पक्ष की नवमी को मनाई जाती है। इस दिन नंदगाँव के ग्वाल बाल बरसाना होली खेलने आते हैं और अगले दिन फाल्गुन शुक्ल दशमी को ठीक इसके विपरीत बरसाना के ग्वाल बाल होली खेलने नंदगाँव जाते हैं। इस दौरान इन ग्वालों को *होरियारे* और ग्वालिनों को *हुरियारीन* के नाम से सम्बोधित किया जाता है।

## उत्पत्ति
लट्ठमार होली की उत्पत्ति के विषय में पौराणिक कथाओं में विस्तार से वर्णन दिया गया है, जो मूलतः राधा-कृष्ण के प्रेम प्रसंगों से जुड़ा है। कथा के अनुसार, भगवान कृष्ण और उनके मित्र नंदगाँव से अपनी प्रेमिका राधा और उनकी सखियों पर रंगों का छिड़काव करने के लिए बरसाना आते हैं। लेकिन जैसे ही कृष्ण और उनके मित्र बरसाना में प्रवेश करते हैं तो वहाँ राधा और उनकी सखियाँ उनका लाठियों से स्वागत करती हैं। इसी हास्य विनोद का अनुसरण करते हुए, हर साल होली के अवसर पर नंदगाँव के ग्वाल बाल बरसाना आते हैं और वहाँ की महिलाओं द्वारा रंग और लाठी से उनका स्वागत किया जाता है।

## चित्रदीर्घा

Samaj gathering during Lathmar hoil.jpg|कृष्ण मंदिर में रंग से सराबोर लोग
Lathmar Women.jpg|लट्ठमार के दौरान पुरुषों का इंतजार करती महिलाएँ
Latmar women in action in Barsana.jpg|लाठियों का प्रयोग करती महिलाएँ
Spherical Colors.jpg|बरसाना में रंग उत्सव


## इन्हें भी देखें
*होली
*राधा कृष्ण
*नंदगाँव, मथुरा
*बरसाना

## सन्दर्भ

श्रेणी:हिन्दू पर्व
श्रेणी:होली
श्रेणी:मथुरा ज़िले में पर्यटन आकर्षण
रावल ग्राम

एक मान्यता के अनुसार यमुना के पास बसा प्राचीन गाँव जहाँ वृषभानु के यहाँ कृष्णप्रिया राधा का जन्म हुआ। 
## सन्दर्भ
कृष्णकुमार माथुर

**कृष्णकुमार माथुर** (१८९३ - १९३६ ई०) प्रसिद्ध भारतीय भूविज्ञानी तथा विख्यात शिक्षाविशारद थे। 

## परिचय
कृष्णकुमार माथुर का जन्म १८९३ ई० में हुआ था। आप बड़े मेघावी छात्र थे। सभी परीक्षाओं में आप प्रथम श्रेणी में उत्तीर्ण हुए तथा सर्वदा आपने योग्यता छात्रवृत्तियाँ पाईं। सन् १९१५ में आप आगरा कालेज से बी० एस सी० परीक्षा में प्रथम स्थान प्राप्त कर १९१६ ई० में उच्च शिक्षा प्राप्त करने के लिये इंग्लैंड चले गए। लंदन विश्वविद्यालय में खनन तथा भूविज्ञान में बी० एस सी० ऑनर्स परीक्षा में सर्वप्रथम रहे और डिलाविचे पदक प्राप्त किया।

लंदन से लौटने पर आप काशी हिंदू विश्वविद्यालय में प्रोफेसर नियुक्त हुए अैर भूविज्ञान का अध्यापन शुरू किया। जो भी आपके सपर्क में आया, उसपर आपके व्यक्तित्व की छाप पड़ी। काशी हिंदू विश्वविद्यालय की सेवा के समय दो सत्रों तक आप फकल्टी ऑव साइंस के डीन और अनेक संस्थाओं के सदस्य थे।

भूविज्ञान के क्षेत्र में आपका कार्य अद्वितीय है। डेकन ट्रैप पर किया गया आपका शोध कार्य आज भी अप्रतिम है। आप मुंबई में १९३४ ई० में भारतीय विज्ञान काँग्रेस अधिवेशन में भूविज्ञान विभाग के अध्यक्ष थे। प्रो॰ माथुर बहुत से वैज्ञानिक संस्थाओं के सदस्य और कुछ के संस्थापकों में से थे। ४३ वर्ष की अल्प अवस्था में ही १८ जुलाई १९३६ ई० को लखनऊ में इनका देहावसान हो गया।

## सन्दर्भ

श्रेणी:भारतीय वैज्ञानिक
दक्कन उद्भेदन

right|thumb|250px|भारत में दक्कन ट्रैप (बैगनी रंग में)
right|thumb|250px|मुम्बई के पूर्व में स्थित माथेरान के दक्कन ट्रैप
**दक्कन उद्भेदन** अथवा **दकन ट्रैप** भारत के पश्चिमी हिस्से में एक प्रदेश है जहाँ की भूवैज्ञानिक संरचना क्रीटाशियस युग के ज्वालामुखी उद्भेदन के दौरान बनी बेसाल्ट चट्टानेें है और इस इलाके में बेसाल्ट के ऊपर बनी काली रेगुर मिट्टी पायी जाती है। जिसमे कपास की खेती अच्छी होती है इसलिए इसे 'कपास मिट्टी' भी कहते है , चूंकि यह लावा से बनी है इसलिए इसे 'लावा मिट्टी' कहते है। यह 17°–24° उत्तर तथा 73°–74° पूर्व के मध्य स्थित है। जोकि मख्य रूप से महाराष्ट्र, मध्य्रदेश, गुजरात में फैला है(75-80%)। यह विश्व के कुछ सबसे बड़े ज्वालामुखी निर्मित स्थलरूपों में से एक है।

श्रेणी:भारत का भूविज्ञान
माधवदास 'माधुरी'

**माधवदास 'माधुरी**' (लगभग संवत् १६५० - लगभग संवत १७१०) चैतन्य सम्प्रदाय के हिन्दी कवि थे। इनका नाम 'माधव दास' था और ये कपूर खत्री थे। कहीं अन्यत्र से आकर वृंदावन के पास माधुरीकुंड पर रहने लगे और अपना उपनाम 'माधुरी' रखा। 

वंशीवटमाधुरी, केलिमाधुरी, उत्कंठामाधुरी, वृंदावनमाधुरी, दानमाधुरी, मानमाधुरी, होरी माधुरी, प्रिया जी की बधाई आदि इनकी छोटी-छोटी रचनाएँ हैं, जिनका एक संग्रह 'माधुरी वाणी' नाम से प्रकाशित हो चुका है। दो रचनाओं में सं० १६८७ तथा सं० १६९९ रचनाकाल दिया है अत: इनका समय संवत् १६५०-१७१० तक निश्चित रूप से माना जा सकता है। यह चैतन्य संप्रदाय के थे, क्योंकि सभी रचनाओं में श्री चैतन्य महाप्रभु तथा रूपसनातन की वंदना की है।

श्रेणी:हिन्दी कवि
नाभिकीय प्रायिकता क्षेत्र

किसी नाभिक के **नाभिकीय प्रायिकता क्षेत्र** (nuclear cross section) से आशय किसी नाभिकीय अभिक्रिया के होने की प्रायिकता से है। नाभिकीय प्रायिकता क्षेत्र का मान अधिक होने का मतलब है कि नाभिकीय अभिक्रिया के घटित होने की प्रायिकता अधिक है। नाभिकीय प्रायिकता क्षेत्र को **σ** से निरुपित किया जाता है। इसकी ईकाई बार्न (barn) है जो 10−28 m² के बराबर होती है। 

## सन्दर्भ
श्रेणी:नाभिकीय भौतिकी
देवस्थान विभाग

चित्र: देवस्थान विभाग का एक विभाग।

## विभाग का सामान्य परिचय

राजस्थान सरकार का राजकीय विभाग जो अधिसूचित ट्रस्टों / सरकारी और निजी मंदिरों के रख-रखाव, भोग-राग प्रबंध, पुजारियों की नियुक्ति और राजस्थान देवस्थान राज्य व अधीनस्थ सेवा अधिनियम 2000https://web.archive.org/web/20140327070524/http://hindi.webdunia.com/samayik/samvidhan/schedule_9.htm के अंतर्गत कानूनी/ उत्तराधिकार संबंधी विवादों का निपटारा करने के लिए गठित किया गया है, जिसके कार्यक्षेत्र में राजस्थान राज्य और राजस्थान से बाहर स्थित ३९० सरकारी मंदिर और २०४ निजी मंदिर आते हैं |https://web.archive.org/web/20140727070528/http://devasthan.rajasthan.gov.in/About_us.asp
## प्रशासनिक-व्यवस्था
आयुक्त देवस्थान इस विभाग के विभागाध्यक्ष नामित हैं और विभाग का मुख्यालय उदयपुर में है |
## विभाग के नए दायित्व
विभाग के जालघर के अनुसार -"देवस्‍थान विभाग मन्दिर संस्‍कृति के संरक्षण एवं संवर्द्धन का विभाग है। इस विभाग के वर्तमान स्‍वरूप का भूतपूर्व राजपुताना राज्‍य छोटी-बडी 22 रियासतों के विलीनीकरण के पश्‍चात पूर्व देशी राज्‍यों द्वारा राज्‍यकोष के माघ्‍यम से संचालित मन्दिरों, मठों, धर्मशालाओं आदि के प्रबंधन एवं सुचारू संचालन हेतु वर्ष 1949 में बने वृहत् राजस्‍थान राज्‍य के साथ-साथ हुआ, किन्‍तु परिवर्तित परिस्थितियों के अनुसार समय-समय पर राज्‍य सरकार द्वारा विभागीय कार्यकलापों का विस्‍तार किया गया है तथा नवीन दायित्‍व सौंपे गये है। 

विगत वर्षों में देवस्‍थान विभाग की पहचान मात्र मन्दिरों की सेवा-पूजा और उनकी सम्‍पत्ति के प्रबंधकर्ता विभाग की रही है। अत: संस्‍कृति और आस्‍थाओं के प्रबंध को गतिशील बनाने हेतु शासन की नवीन नीति में *देवस्‍थान विभाग को पर्यटन, कला और संस्‍कृति के साथ जोडा गया है* तथा तीर्थाटन एवं देशाटन को बढाया देने हेतु पर्यटन, कला एवं संस्‍कृति विभाग् के समन्‍वय से प्रयास किए जा रहे हैं।

राजस्‍थान सार्वजनिक प्रन्‍यास अधिनियम, 1959 के अन्‍तर्गत न्‍यासों का पंजीकरण, शिकायतों की जांच, भूमि सुधार कार्यक्रमों के फलस्‍वरूप मन्दिरों / मठों की भूमियों के पुन: ग्रहण के पश्‍चात निर्धारित वार्षिकी के भुगतान तथा मन्दिरों / संस्‍थाओं का सहायता अनुदान स्‍वीकृत करने के कार्यकलाप भी इस विभाग के कार्यक्षेत्र में विस्‍तारित हुए है।
## विभाग का पता
विभाग का पता - Panchwati, M.G. College Road, Udaipur - 313001 Phone No : 91 - 294 - 2426130, 2524813 Fax No : 91 - 294 - 2423440 

## बाहरी कड़ियाँ
* devasthan.rajasthan.gov.in/About_us.asp

* https://web.archive.org/web/20141106212853/http://devasthan.rajasthan.gov.in/Details/Departmental_progress_report_2011-12.pdf
श्रेणी:राजस्थान सरकार
लवार नदी

१,०१२ किमी की लंबाई के साथ लॉयर फ्रांस की सबसे लंबी नदी है। अर्दशे में मॉन्ट गेर्बियर डी जोंक पर अपने स्रोत का पता लगाते हुए, यह सेंट-नाज़ायर के मुहाना में अटलांटिक महासागर में अपनी दौड़ समाप्त करता है। इस स्तर पर, इसका प्रवाह 1000 m3 / s है। लॉयर महल के लिए प्रसिद्ध है जो इसे ब्लिस और नैनटेस के बीच की सीमा में रखता है।

लंबाई: १,०१२ किमी

क्षेत्रफल: १,१७,३५६ वर्ग किमी

प्रवाह दर: ९३१ वर्ग मीटर

मुंह: अटलांटिक महासागर

विभाग: अर्दशे, हाउते-लॉयर, लॉयर, एलियर, साओन-एट-लॉयर, नीवर, लॉरेट, चेर, लोइर-एट- चेर, इंद्र-एट-लॉयर, मेन-एट-लॉयर, लॉयर-अटलांटिक

## सन्दर्भ

श्रेणी:फ़्रांस की नदियाँ
हिमालय की पारिस्थितिकी

[thumb|right|300px|[जैव विविधता|जैवविविधता के लिये प्रसिद्द फूलों की घाटी का एक दृश्य]]

**हिमालय की पारिस्थितिकी** अथवा **हिमालयी पारितंत्र** जो एक पर्वतीय पारिस्थितिक तंत्र का उदाहरण है, भारत और विश्व के कुछ विशिष्ट पारितंत्रों में से एक है। हिमालय पर्वत तंत्र विश्व के सर्वाधिक नवीन और विशाल पर्वतों में से एक है। ध्रुवीय प्रदेशों के आलावा यह विश्व का तीसरा सबसे बड़ा हिम-भण्डार है और यहाँ करीब 1500 हिमनद पाए जाते हैं जो हिमालय के लगभग 17% भाग को ढंके हुए हैं। हिमालय पर्वत पर यहाँ की विशिष्ट जलवायवीय और भूआकृतिक विशेषताओं की वजह से कुछ विशिष्ट पारिस्थिक क्षेत्र पाए जाते हैं जो अपने में अद्वितीय हैं। उदाहरण के लिये फूलों की घाटी एक ऐसा ही जैवविविधता का केन्द्र है। पूर्वी हिमालय में वर्षा की अधिकता और अपेक्षा कृत नम जलवायु ने एक अलग ही प्रकार का पारितंत्र विकसित किया है। अपने विविध जीव-जंतुओं और वनस्पतियों की जैवविविधता और इसके भौगोलिक प्रतिरूप के कारण हिमालयी पारितंत्र एक महत्वपूर्ण स्थान रखता है।

नवीन वलित पर्वत होने के कारण अभी भी हिमालय क्षेत्र में भूअकृतिक स्थिरता नहीं आयी है और यह भूकम्पीय रूप से संवेदन शील तथा भूस्खलन से प्रभावित क्षेत्र में आता है। जलवायवीय रूप से भी यहाँ के हिमनदों के निवर्तन कि पुष्टि की गई है जो कि मानव द्वारा परिवर्धित जलवायु परिवर्तन का परिणाम माना जाता है। उपरोक्त कारणों से हिमालयी पारिस्थितकी अपने परिवर्तनशील होने के कारण भी महत्वपूर्ण है।

इस विशिष्ट प्राकृतिक पर्यावरण में मनुष्य की क्रियाओं द्वारा एक अनन्य प्रकार का मानव पारितंत्र भी विकसित हुआ है। हिमालय की मानव पारिस्थितिकी में हुए अध्ययन यह साबित करते हैं की यहाँ मनुष्य और प्रकृति के बीच की अन्योन्याश्रयता ने एक विशिष्ट मानव पारिस्थितिकी निर्मित की है और हिमालय के परिवर्तनशील स्थितियों के कारण इस पर निर्भर मानव जनसंख्या भी बदलावों के प्रति संवेदनशील है। एक रिपोर्ट के मुताबिक हिमालयी पारितंत्र एशिया के 1.3 बिलियन लोगों की आजीविका पर प्रभाव डालता है।

## नियंत्रक कारक

:पारिस्थितिकी]]
आर॰ के॰ मिश्रा

**आर॰ के॰ मिश्रा** (जन्म १९३२ - निधन १० जनवरी २००९) सुप्रसिद्ध पत्रकार और राज्यसभा सदस्य थे।

## सन्दर्भ

श्रेणी:पत्रकार
श्रेणी:राज्यसभा सदस्य
श्रेणी:राजनयिक
श्रेणी:1932 में जन्मे लोग